section_heading: Associazione Calcio Napoli
paragraph_text: Napoli je ušao u Serie A pod upravljanjem engleskog trenera Wiliama Garbutta, te tokom idućih šest godina klub će često završavati u vrhu tablice. U sezonama 1932./33. i 1933./34. završavao je među tri najbolja kluba, kada su doveli i nekoliko odličnih igrača kao što su Antonio Vojak (rođenjem Hrvat, koji je postao jedan od najboljih strijelaca Napolija svih vremena), Arnaldo Sentimenti i Carlo Buscaglia. S početkom drugog svjetskog rata, započinje pad Napolija, međutim uspijeva izbjeći ispadanje iz lige 1939./40. zbog bolje gol razlike ispred Ligurie. 1942. godine Napoli ispada u Serie B a te se iste godine seli sa stadiona Giorgio Ascarelli na stadion Arturo Collana, na kojem ostaje u Serie B do kraja rata. Završetkom rata, Napoli je stekao pravo natjecanja u Serie A, ali ponovo ispada već nakon samo dvije sezone.